килтерәләр. Тотҡондар һиҙҙермәйсә генә, тирмәнең арт яғын кеше һыйырлыҡ итеп ҡырҡалар ҙа, төн етеү менән, ҡасалар. Аҡһай-аҡһай йүгерәләр. Таң атып килгәндә, бер күл эргәһенә етәләр. Ярылған аяҡтарын шул күлдә йыуалар. Арттан ҡаҙаҡтарҙың ҡыуып килеүҙәрен күреп, ҡыҙҙар күлгә сумып, ҡамыш аша тын алып яталар. Шулай ҡотолоп ҡалалар. Аҙаҡ Бишташҡа (хәҙер Бишташ, ҡасандыр Ететаш була) менеп, таштан ете өй һалып, шунда йәшәйҙәр.